**Kreativno tekmovanje za Mlade bobnarje vabi k prijavi!**

Mednarodni festival kreativnosti [Zlati boben](https://goldendrum.com/) in Slovenska turistična organizacija vabita mlade talente, da se pridružijo tradicionalnemu [tekmovanju za Mlade bobnarje](https://goldendrum.com/competition/young-drummers-competition) in ustvarijo najboljši in najbolj kreativen *plakat ali video* na temo **῝Hej ti, postani prihodnost turizma!῎**

Avtorju najboljše kreativne rešitve bo podeljena **nagrada v višini 1.000 EUR** ter priložnost za predstavitev svoje ideje v sklopu 28. edicije festivala. **Vsi kreativci, mlajši od 30 let, se lahko na tekmovanje prijavijo do 5. avgusta 2022.**

**Več o izzivu**

*Vsi radi potujemo, kajne?* V najbolj odmaknjene dele sveta, z željo po novih dogodivščinah, živahnih krajih ali tradicionalnih okusih. Na potovanjih se zanašamo na gostoljubnost, predanost in strokovnost turističnih delavcev, ki sodelujejo pri ustvarjanju teh nepozabnih doživetij.

A vendar zanimanje za te poklice v zadnjih letih upada v svetovnem merilu. Zato je izziv letošnjega natečaja **spodbuditi mlade, da se odločijo za poklicno pot v turizmu.** Cilj je najti kreativne rešitve, ki bodo pokazale, da je delo v turizmu zanimivo ter ponuja nešteto priložnosti za rast, mednarodne izmenjave in življenjske izkušnje.

* **Tekmovanje je odprto!**
* **Rok za oddajo del:** 5. avgust 2022
* **Oblika del:** plakat ali videoposnetek
* **Prijavnina:** 25 EUR (brez DDV)

**Nagrada**

Avtorju najboljšega plakata/serije plakatov ali videa/serije videov bosta Slovenska turistična organizacija in Zlati boben podelila nagrado v višini **1.000 EUR**. Zmagovalcu bo podeljena tudi **brezplačna kotizacija** za obisk letošnjega festivala Zlati boben in slavnostne podelitve nagrad.

**Žirija**

Zmagovalca bo izbrala petčlanska mednarodna žirija pod vodstvom [**Ghade Wali**](https://goldendrum.com/competition/juries/ydc-jury/ghada-wali-jury-president), ustanoviteljice in kreativne direktorice studia Wali's iz Egipta. Pri ocenjevanju del se ji bodo pridružili:

* [**Hande Arslan**](https://goldendrum.com/competition/juries/ydc-jury/hande-arslan), ustanoviteljica in izvršna kreativna direktorica, Über, Turčija
* [**Florian Knogler**](https://goldendrum.com/competition/juries/ydc-jury/florian-knogler), kreativni direktor, Zunder, Avstrija
* [**Katja Nared**](https://goldendrum.com/competition/juries/ydc-jury/katja-nared), vodja projektov, vsebinski marketing, Slovenska turistična organizacija
* [**Tina Sračnjek**](https://goldendrum.com/competition/juries/ydc-jury/tina-sracnjek), vodja projektov, digitalni vsebinski marketing, Slovenska turistična organizacija

Več o tekmovanju za Mlade bobnarje najdete [**TUKAJ**](https://goldendrum.com/competition/young-drummers-competition)!

Za več informacij glede tekmovanja se lahko kadarkoli obrnete na našo ekipo, tako da nas pokličete na +386 1 439 60 41 ali nam pišete na [entries@goldendrum.com](mailto:entries@goldendrum.com).

**Kontakt**

Tina Pichler

E: [press@goldendrum.com](mailto:press@goldendrum.com)

M: + 386 1 439 60 50, +386 31 895 371

[**www.goldendrum.com**](http://www.goldendrum.com)